《汉武宫辞》
唐代·薛逢

汉武清斋夜筑坛，自斟明水醮仙官。殿前玉女移香案，

云际金人捧露盘。绛节几时还入梦，碧桃何处更骖鸾。

茂陵烟雨埋弓剑，石马无声蔓草寒。

作者简介：薛逢，字陶臣，蒲洲河东（今山西永济县）人，会昌元年（公元八四一）进士。历侍御史、尚书郎。因恃才傲物，议论激切，屡忤权贵，故仕途颇不得意。《全唐诗》收录其诗一卷。《旧唐书》卷一九零，《新唐书》卷二零三皆有传。